CELEX: 31982D0219
Language: el
Date: 1982-04-01 00:00:00
Title: 82/219/EOK: Απόφαση τής Επιτροπής τής 1ης Απριλίου 1982 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά υποκάμισα καί υποκαμισάκια, υφασμένα, ανδρών καί παίδων, καταγόμενα από τήν Ινδονησία (Το κείμενο στην γαλλική γλώσσα είναι το μόνο αυθεντικό)

Avis juridique important

|

31982D0219

82/219/EOK: Απόφαση τής Επιτροπής τής 1ης Απριλίου 1982 περί εξουσιοδοτήσεως τής Γαλλικής Δημοκρατίας νά αποκλείσει από τήν κοινοτική μεταχείριση τά υποκάμισα καί υποκαμισάκια, υφασμένα, ανδρών καί παίδων, καταγόμενα από τήν Ινδονησία (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 099 της 15/04/1982 σ. 0048 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 1ης Απριλίου 1982  περί εξουσιοδοτήσεως της Γαλλικής Δημοκρατίας να αποκλείσει από την κοινοτική μεταχείριση τα υποκάμισα και υποκαμισάκια, υφασμένα, ανδρών και παίδων, καταγόμενα από την Ινδονησία  (Το κείμενο στη γαλλική γλώσσα είναι το μόνο αυθεντικό)  (82/219/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων παρακολουθήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, τα οποία βρίσκονται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 23 Μαρτίου 1982, η γαλλική κυβέρνηση υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων, προκειμένου να εξουσιοδοτηθεί να αποκλείσει από την κοινοτική μεταχείριση τα υποκάμισα και υποκαμισάκια, υφασμένα, ανδρών και παίδων, της διακρίσεως 61.03 Α του Κοινού Δασμολογίου, της κατηγορίας 8, καταγόμενα από την Ινδονησία, τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι η εισαγωγή στην Κοινότητα των εν λόγω προϊόντων, τα οποία κατάγονται από την Ινδονησία, αποτέλεσε το αντικείμενο συμφωνίας την οποία διαπραγματεύθηκε η Κοινότητα με τη χώρα αυτή ·  ότι στο πλαίσιο της συμφωνίας αυτής, η Ινδονησία δεσμεύθηκε να αναλάβει όλες τις αναγκαίες ενέργειες για να περιορίσει τις εξαγωγές της των εν λόγω προϊόντων με προορισμό την Κοινότητα έως ορισμένα ανώτατα όρια·  ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της, το Συμβούλιο, με τον κανονισμό (ΕΟΚ) αριθ. 3059/78 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το κοινοτικό όριο έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν μπορεί να πραγματοποιηθεί παρά μόνο σταδιακά·  ότι οι διαφορές που υφίστανται στα μέτρα εμπορικής πολιτικής που εφαρμόζουν τα Κράτη μέλη προκάλεσαν παρεκτροπές στο εμπόριο, και ότι η Γαλλία, από την 1η Ιανουαρίου 1982, έχει αποδεχθεί, βάσει της αρχής της ελεύθερης κυκλοφορίας, τίτλο εισαγωγής για τα εν λόγω προϊόντα, τα οποία κατάγονται από την εν λόγω τρίτη χώρα και τα οποία αντιπροσωπεύουν το 19 % του υπόψη περιθωρίου για την Ινδονησία·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές του προϊόντος αυτού, το οποίο κατάγεται από τρίτες χώρες, αυξήθηκαν από 19 383 000 τεμάχια το 1979 σε 21 367 000 τεμάχια το 1980 και 21 587 000 τεμάχια το 1981· ότι το ποσοστό της αγοράς των εισαγωγών αυτών αυξήθηκε από 35,7 % το 1979 σε 40,3 % το 1980 και 1981·  ότι οι τιμές των εν λόγω προϊόντων, τα οποία κατάγονται από την Ινδονησία, είναι κατά πολύ κατώτερες από τις τιμές παρομοίων προϊόντων στη Γαλλία·  ότι η παραγωγή παρομοίων προϊόντων στη Γαλλία μειώθηκε από 35 519 000 τεμάχια το 1979 σε 33 363 000 το 1980 και σε 33 804 000 τεμάχια το 1981· ότι το ποσοστό της εσωτερικής αγοράς μειώθηκε από 58,5 % το 1979 σε 54,7 % το 1980 και σε 56,1 % το 1981·  ότι η πραγματοποίηση άλλων έμμεσων εισαγωγών, που αναμένεται να προστεθούν σε εκείνες που ήδη πραγματοποιούνται ή που προβλέπονται να πραγματοποιηθούν, ενδέχεται να επιδεινώσει τις δυσκολίες αυτές και να παραβλέψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως το άρθρο 3 αυτής·  ότι μία αίτηση τίτλου εισαγωγής 36 000 τεμαχίων εκκρεμεί νόμιμα ενώπιον των αρχών του Κράτους μέλους το οποίο υπέβαλε την αίτηση· ότι λόγω του όγκου της δεν κρίνεται σκόπιμο να καλυφθεί η αίτηση αυτή με τέτοια άδεια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η Γαλλική Δημοκρατία εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από την Ινδονησία και τα οποία βρίσκονται σε ελεύθερη κυκλοφορία στα λοιπά Κράτη μέλη, και για τα οποία έχουν υποβληθεί αιτήσεις τίτλων εισαγωγής μετά τις 23 Μαρτίου 1982:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 61.03 Α  (Κώδικας ΝΙΜΕΧΕ:  61.03-11, 15, 19)  (Κατηγορία 8)  // Υποκάμισα και υποκαμισάκια υφασμένα ανδρών και παίδων εξ ερίου βάμβακος ή συνθετικών ή τεχνητών υφαντικών ινών  //   //  Άρθρο 2  Η παρούσα απόφαση ισχύει έως τις 30 Σεπτεμβρίου 1982.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, την 1η Απριλίου 1982.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.